BREAKING: หุ้นธนบุรี ลง 6% รับข่าวหมอบุญ แจ้งอาจนำเข้า ไฟเซอร์ ไม่ได้
เมื่อไม่กี่ชั่วโมงที่ผ่านมา ก.ล.ต. ได้แจ้งให้บริษัท ธนบุรี เฮลท์แคร์ กรุ๊ป จำกัด (มหาชน) หรือ THG รวมถึงตัวเจ้าของอย่างหมอบุญ วนาสิน ชี้แจงข้อมูลเกี่ยวกับการเซ็นสัญญากับกระทรวงกลาโหมเพื่อนำเข้าวัคซีนไฟเซอร์ เนื่องจากข้อเท็จจริงขัดแย้งกับที่กระทรวงได้รายงานออกมา
4 ส.ค. 2564

BREAKING: หุ้นธนบุรี ลง 6% รับข่าวหมอบุญ แจ้งอาจนำเข้า ไฟเซอร์ ไม่ได้
เมื่อไม่กี่ชั่วโมงที่ผ่านมา ก.ล.ต. ได้แจ้งให้บริษัท ธนบุรี เฮลท์แคร์ กรุ๊ป จำกัด (มหาชน) หรือ THG
รวมถึงตัวเจ้าของอย่างหมอบุญ วนาสิน ชี้แจงข้อมูลเกี่ยวกับการเซ็นสัญญากับกระทรวงกลาโหมเพื่อนำเข้าวัคซีนไฟเซอร์ เนื่องจากข้อเท็จจริงขัดแย้งกับที่กระทรวงได้รายงานออกมา
รวมถึงเรื่อง การเสียเงินมัดจำจำนวน 500-600 ล้านบาท เนื่องจากการผิดเงื่อนไขของสัญญาด้วย
โดยให้ชี้แจงต่อ ก.ล.ต. ภายใน 7 วัน นับตั้งแต่วันนี้
ทั้งนี้ หมอบุญ วนาสิน ประธานกรรมการ บริษัท ธนบุรี เฮลท์แคร์ กรุ๊ป จำกัด (มหาชน) หรือ THG ได้ให้สัมภาษณ์ผ่านรายการ “เจาะลึกทั่วไทย Inside Thailand” เมื่อไม่กี่ชั่วโมงที่ผ่านมาเช่นกัน เกี่ยวกับประเด็นจัดหาวัคซีน โดยกล่าวว่า ถอดใจกับเรื่องนี้แล้ว เพราะไม่สามารถหาหน่วยงานนำเข้าวัคซีนได้
“และยอมรับว่า มีโอกาสถึง 90% ที่จะนำเข้าไม่ได้แล้ว”
ทำให้หลังเปิดตลาดหุ้นไทยภาคเช้า หุ้นของ THG ปรับตัวลดลง -6.5% ทันที
ทั้งนี้ ก่อนหน้านี้หมอบุญก็ได้ให้สัมภาษณ์กับ BBC ประเทศไทยว่า จะมีการลงนามสัญญานำเข้าวัคซีนไฟเซอร์จากบริษัทไบโอเอนเทคของเยอรมนี 20 ล้านโดส ในวันพฤหัสบดีที่ 15 กรกฎาคม 2564
โดยในตอนนั้นหมอบุญให้สัมภาษณ์ว่า บุคคลสำคัญที่เข้ามามีส่วนช่วยในการนำเข้าวัคซีนไฟเซอร์ดังกล่าวอีกคนคือ ที่ปรึกษารัฐมนตรีว่าการกระทรวงการต่างประเทศ โดยช่วยประสานงานหลายจุดจนสำเร็จ
แต่เมื่อเวลาล่วงเลยมาหลายสัปดาห์ ก็มีข่าวกับกระทรวงกลาโหม และการเซ็นสัญญาก็ไม่เกิดขึ้น โดยมาเป็นข่าวใหม่ในวันนี้ว่าหมอบุญยอมรับอาจนำเข้าไฟเซอร์ไม่ได้แล้ว..
References
- รายการเจาะลึกทั่วไทย 
- ข่าว ก.ล.ต. ให้ THG และนายบุญ วนาสิน ชี้แจงข้อมูล 
- ข่าว BBC เรื่องหมอบุญเตรียมเซ็นไฟเซอร์